Diari Oficial de la Generalitat Valenciana


Sumari del DOGV 4488, del 28-04-2003 (2003/4847)

ORDE de 31 de març de 2003, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel·lària de la Cañada de Arriba a Jarafuel (València).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4847


Data del document
:   31-03-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Jarafuel

ORDE de 31 de març de 2003, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel·lària de la Cañada de Arriba a Jarafuel (València). [2003/X4847]
  
Per mitjà del Decret 93/1995, de 16 de maig, del Govern Valencià, es va declarar d'utilitat pública i urgent execució la concentració parcel·lària de la zona de la Cañada de Arriba a Jarafuel (València). Els servicis territorials de la Conselleria d'Agricultura, Pesca i Alimentació han redactat el pla d'obres i millores territorials de la zona esmentada, que fa referència a obres de camins rurals, condicionament de desguassos, replantejament de les noves finques i eliminació d'accidents artificials que impedisquen el cultiu adequat dels lots de reemplaçament.
  
Examinat el pla, esta conselleria considera que les obres que s'hi inclouen han sigut degudament classificades, segons es determina en l'article 35 de la Llei d'Ordenació i Modernització de les Estructures Agràries de la Comunitat Valenciana, i que, al mateix temps, estes obres són convenients perquè s'obtinguen de la concentració parcel·lària els majors beneficis per a la producció de la zona i per als agricultors afectats.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Queda aprovat el Pla d'Obres i Millores Territorials de la zona de concentració parcel·lària de la Cañada de Arriba a Jarafuel (València).
  
Article 2
  
D'acord amb l'article 35 de la Llei d'Ordenació i Modernització de les Estructures Agràries de la Comunitat Valenciana, es considera que les obres de condicionament i construcció de camins rurals, desguassos, fitacions i eliminació d'accidents artificials en els lots de reemplaçament queden classificades com d'interés general de la Comunitat Valenciana.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'esta orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 31 de març de 2003
  
La consellera d'Agricultura, Pesca i Alimentació,